Die wêreld in foto’s – 15 Junie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Saina Nehwal van Indië speel pluimbal teen Nitchaon Jindapol van Thailand by kampioenskappe in Djakarta, Indonesië. (Foto: AP Photo/Dita Alangkara) Vlamme woed steeds in die Grenfell Tower-gebou in Londen waar daar op 14 Junie ’n geweldige brand uitgebreek het. Die Londense brandweerkommissaris het gesê die skoonmaakproses sal weke lank duur. (Foto: AP Photo/Frank Augstein) Die liggaam van ŉ slagoffer van ŉ ontploffing in Mogadisjoe in Somalië word weggedra. Gewapende mans het Woensdagaand twee restaurante in dié stad geteiken en minstens 18 mense is dood. (Foto: Xinhua/Faisal Isse) ŉ Werknemer van ŉ Spaanse niewinsgewende organisasie hou ŉ babaseun vas nadat hy gered is uit ŉ boot wat buite beheer in die Mediterreense see rondgedobber het. (Foto: AP Photo/Emilio Morenatti) Brittanje se koningin Elizabeth II verlaat ŉ kerk in Londen ná die 100-jarige herdenking van die Upper North Street School-bomaanval tydens die Eerste Wêreldoorlog. Altesaam 18 kinders is destyds in dié bomaanval dood. (Foto: Nick Ansell/PA via AP)